Бен-Гурион олон улсын нисэх буудал

Бен-Гурион олон улсын нисэх буудал (еврей. נמל התעופה בן-גוריון‎; араб. مطار بن غوريون الدولي‎) (IATA: TLV, ICAO: LLBG) — нь Израил улсын хамгийн гол болон хамгийн завгүй олон улсын нисэх онгоцны буудал юм. Нисэх онгоцны буудал нь Лод хотын хойд захад, Иерусалимаас баруун хойд зүгт 45 км, Тел-Авиваас зүүн урагш зүгт 20 км-ийн зайд байрладаг. Анх Лод нисэх онгоцны буудал гэж байгуулагдсан бөгөөд 1973 оноос Израилын анхны ерөнхий сайд Давид Бен-Гурионы нэрээр нэрлэх болсон. 2019 онд Бен-Гурион 24,8 сая зорчигчдод үйлчилсэн. Туршлага болон аюулгүй байдлаараа Ойрх дорнодын шилдэг 5 нисэх буудлын нэгээр шалгарсан. Израилын цагдаагийн офицерууд, ЦАХАЛ, Израилын хилийн цагдаагийн цэргүүд нисэх буудлын аюулгүй байдлыг ханган ажилладаг. Бен-Гурион нь хэд хэдэн террорист халдлагын бай болж байсан ч бүх оролдлого нь амжилтгүй болсон. Цахим холбоос Бен-Гурион нисэх буудлын албан ёсны вэбсайт